Мөслимдә укытучылар мәгариф киңәшмәсен агач юып каршы алган (ВИДЕО)

	Татарстанның Мөслим районында мәгариф һәм фән хезмәткәрләренең республика август киңәшмәсе алдыннан укытучылардан агач кәүсәләрен юдыртканнар. Район түрәләре бу эшкә берәү дә мәҗбүр ителмәде дип белдерә.	 Татарстанның Мөслим районында республика мәгариф һәм фән хезмәткәрләренең республика күләмендә август киңәшмәсе уза. Конференция дүшәмбе башланды, 9 августта пленар утырышта Татарстанның мәгариф һәм фән министры Энгел Фәттахов та катнаша, дип яза Азатлык.

Әлеге киңәшмә алдыннан интернетта Мөслимдәге татар гимназиясе укытучыларының агач кәүсәләрен юып йөрүе төшерелгән видео таралды. Укытучыларга басым бара дигән хәбәрләр дә булды, әмма аларны эштән алганнар дигән сүзләр әлегә расланмады.  
	---	
Матбугат.ру

	№ --- | 09.08.2017	


